**Ocena knjige Distorzija**

**Knjigo z naslovom Distorzija je napisal Dušan Dim. Njegovo delo je izšlo v Ljubljani leta 2007 v Cankarjevi založbi.**

Glavni junak je Dejan, ki je dobil vzdevek »Piksi«. Piksi je najstnik, ki obiskuje gimnazijo v Ljubljani. Nekega dne je po naključju v kleti našel bratove kasete, ki jih posluša cele dneve in noči. Živi z očetom, ki cele dneve poseda pred televizijo in pije pivo ter z mamo, ki je vedno v kuhinji. Piksi igra na kitaro in celo ustanovi svoj punk-rock bend imenovan Avsaderji. V njem so Piksi, Pejo, Sani. Pevci vedno odhajajo in zato ne morejo imeti koncerta, kar pa je njihov cilj. Njihov idol je Johnny Thunders. Zatreskan je v Suzo ki hodi s pevcem Piščalkarjev (Magic Flutes), na koncu pa spozna da je njegova prava ljubezen Alma. Dobijo novega pevca Edija ki bend preimenuje v Ilegalce. Zato se s Piksijem dosti prepirata, vendar je na koncu vse dobro in jim uspe njihov prvi koncert.

V knjigi pisatelj večinoma uporablja slengovske in vulgarne besede, kar mi je zelo všeč. Z lahkoto sem se postavil v Piksijevo kožo saj sem tudi sam najstnik in se soočam s podobnimi problemi. Všeč mi je tudi da ni napisana tako kot večina knjig, ko že veš kaj se bo naslednji trenutek zgodilo. V Distorziji je vse premešano in zapleteno, kar knjigo naredi še dodatno zanimivejšo.

**Osebe ki nastopajo**

Dejan/Piksi: kitarist, glavni v bendu. Ima velike probleme s svojo družino in šolo. Rad pije vino in posluša Johnnya Thundersa. Zaljubljen je v punco z imenom Alma.

Pejo: basist, zelo rad kadi marihuano. Ima dolge, črne, kodraste lase. Pogosto nosi kapo čez oči.

Sani: bobnar, romantik, hitro se razjezi.

Edi: glavni pevec, lažnivec( rekel, da je pel pri Karmi ), ima spolne odnose z Almo.

Badi: pevec skupine Piščalkarjev ( Magic Flutes)

Suza: Badijeva punca.

Alma: ima rada punk/rock glasbo. Piksijeva punca.

Mama: vedno zaskrbljena.

Oče: cele dneve pred televizijo, pije pivo.